**RITEŅBRAUKŠANAS NODAĻA**

1956. gadā Kuldīgas sporta skolas direktora un riteņbraukšanas trenera Laimoņa Lagzdiņa vadībā tika atvērta riteņbraukšanas nodaļa. Par treneriem strādājuši Roberts Tjarve, Jānis Andersons, Jānis Cepurītis, Vilnis Skudra, Aigars Zvingulis, Alvis Kraulis, Jēkabs Reiss, Jānis Baukšis un Mareks Maļinovskis.

Patreiz nodaļā strādā treneri Viesturs Lukševics, Agris Kimbors un velomehāniķis Normands Treilons.

Riteņbraukšanas nodaļā savas sportista gaitas uzsācis šobrīd profesionāls Latvijas šosejas riteņbraucējs Krists Neilands, kurš 2024. gadā pārstāv Izraēlā reģistrēto UCI Pasaules tūres komandu Israel–Premier Tech. 2019. gadā saņēmis Latvijas gada balvu sportā nominācijā "Gada uzlecošā zvaigzne" un atzīts par gada labāko Latvijas riteņbraucēju.

Pasaules čempionu titulu riteņbraukšanā grupas braucienā 1964. gadā izcīnījusi Emīlija Sonka – Putniņa un 2000. gadā - Romāns Vainšteins.

Olimpiskajās spēlēs Atlantā 1996. gadā un Atēnās 2004. gadā piedalījās R.Vainšteins, Sidnejas olimpiskajās spēlēs 2000. gadā - Andris Reiss, 2020.(2021.)gadā Tokijā Krists Neilands, izcīnot 33.vieta grupas braucienā.

PSRS čempiona nosaukumu izcīnījuši Ainars Būdenieks, Jānis Bruzinskis, Jānis Kleinbergs, Juris Serdjukovs, Aleksandrs Haričevs. PSRS izlasē startējuši un izlases kapteiņi bijuši Jānis Kleinbergs un Juris Serdjukovs. Jānis Baukšis savulaik iekļauts eksperimentālajā Olimpiskās izlases sastāvā, bet Jānis Kleinbergs – PSRS eksperimentālajā profesionāļu izlasē.

Pasaules un Eiropas junioru čempionātos piedalījušies un Latvijas izlases pārstāvējuši: Juris Serdjukovs, Dzintars Ozoliņš, Oļegs Meļehs, Jānis Valdmanis, Marians Strads, Andris Reiss, Mārcis Kalniņš, Kristaps Pelčers, Krists Neilands, Viesturs Lukševics, Kaspars Alvaters, Artūrs Zazerskis, Normunds Zariņš, Kristaps Būdenieks, Horens Ulvis Korbergs, Arvis Rendors, Arno Ķikurs, Gusts Lapiņš, Kristers Skrubis, Jānis Priedoliņš, Kaspars Ilsjāns, Karspars Šalme, Uvis Zvirbulis, Gustavs Gidrēvičs.

Pasaules čempionātos veterāniem startējuši Jānis Bruzinskis, Aigars Zvingulis, Ģirts Vēvers. Pasaules amatieru čempionātā startējis Arvis Sprude.

1959. gadā notika pirmās Kuldīgas sporta skolas kausa izcīņas sacensības riteņbraukšanā, kas 2014. gadā tika pārdēvētas par Jāņa Baukša piemiņas kausa izcīņas sacensībām.